pythainlp/thaigov-v2-corpus-22032023 huggingface dataset:
วันศุกร์ที่ 8 ตุลาคม 2564
โฆษกดีอีเอสเตือนอย่าหลงเชื่อข่าวปลอมวัคซีนไฟเซอร์หรือโมเดอร์นา เป็นยาพิษ หากฉีดจะมีชีวิตอยู่ได้ไม่เกิน 2 ปี
โฆษกดีอีเอสเตือนอย่าหลงเชื่อข่าวปลอมวัคซีนไฟเซอร์หรือโมเดอร์นา เป็นยาพิษ หากฉีดจะมีชีวิตอยู่ได้ไม่เกิน 2 ปี
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง กล่าวว่า ตามที่มีการส่งต่อข้อมูลเกี่ยวกับวัคซีนโควิด19 ในสื่อออนไลน์ต่างๆ เรื่อง วัคซีนไฟเซอร์หรือโมเดอร์นา เป็นยาพิษ หากฉีดจะมีชีวิตอยู่ได้ไม่เกิน 2 ปี ทางศูนย์ต่อต้านข่าวปลอมได้ตรวจสอบข้อเท็จจริงกับ กรมควบคุมโรค กระทรวงสาธารณสุข พบว่าข้อมูลดังกล่าวนั้น เป็นข้อมูลเท็จ
กรณีการแชร์ข้อมูลที่มีเนื้อหาว่า ผู้ใดที่ฉีควัคซีนไฟเซอร์หรือโมเดอร์นา ให้เตรียมบอกลาครอบครัว เพราะจะมีชีวิตอยู่ได้ไม่เกิน 2 ปี เพราะอดีตผู้บริหารบริษัทไฟเซอร์ได้เปิดเผยว่าการฉีดวัคซีนคือการฆ่าล้างเผ่าพันธุ์มนุษย์ อีกทั้งได้มีคำพิพากษาจากประเทศสหรัฐมเอริกา ที่ตัดสินว่าวัคซีน mRNA เป็นยาพิษ เป็นอันตรายต่อชีวิต ให้ยุติการใช้วัคซีนดังกล่าวนั้น ทางกรมควบคุมโรค กระทรวงสาธารณสุข ได้ตรวจสอบและชี้แจงว่า เรื่องดังกล่าวไม่มีมูลความจริงแต่อย่างใด อีกทั้งสหรัฐมเอริกายังคงฉีดวัคซีนไฟเซอร์ให้แก่ประชาชนตามปกติ ไม่ได้มีการยุติการใช้วัคซีนตามที่กล่าวอ้างแต่อย่างใด ปัจจุบันประเทศไทยโดยสำนักงานคณะกรรมการอาหารและยา (อย.) ได้รับรองวัคซีนโควิด19 จำนวน 6 ชนิด คือ แอสตร้าเซนเนก้า ซิโนแวค ไฟเซอร์ โมเดอร์นา จอห์นสันแอนด์จอห์นสัน และซิโนฟาร์ม ซึ่งทั้ง 6 ชนิดได้ผ่านการรับรองประสิทธิภาพ คุณภาพ ความปลอดภัยจาก WHO ว่าสามารลดการเจ็บป่วยรุนแรงหากติดเชื้อ ลดอัตราการเสียชีวิตได้ ทั้งนี้ประชาชนสามารถดูรายละเอียดเพิ่มเติมเกี่ยวกับประสิทธิภาพวัคซีน และแนวทางการฉีดวัคซีน ได้ที่ลิงก์ https://ddc.moph.go.th/vaccine-covid19/getFiles/11/1628849610213.pdf
ดังนั้นขอให้ประชาชนอย่าหลงเชื่อ และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ และเพื่อให้ประชาชนได้รับข้อมูลข่าวสารเกี่ยวกับสถานการณ์ของโรคโควิด19 ในประเทศไทย และวิธีการป้องกันตนเอง สามารถติดตามได้ที่เว็บไซต์ www.ddc.moph.go.th หรือโทร. 1422 นอกจากนี้ประชาชนทุกคนสามารถเข้ามามีส่วนร่วมสนับสนุนการแก้ไขปัญหาการเผยแพร่ข้อมูลเท็จทางสื่อสังคมออนไลน์ ตลอดจนแจ้งเบาะแสการฉ้อโกงหรือหลอกลวงทางโซเชียล โดยแจ้งเข้ามาได้ผ่านช่องทาง ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และโทรสายด่วน GCC 1111 ต่อ 87 รวมทั้งศูนย์รับเรื่องร้องเรียนปัญหาออนไลน์ โทร. 1212 เพื่อจะประสานต่อไปยังหน่วยงานที่เกี่ยวข้องต่อไป
*******************
วันจันทร์ที่ 31 มกราคม 2565
“อนุทิน” รับมอบเวชภัณฑ์และอุปกรณ์รักษาข้อเข่าเสื่อมโดยไม่ต้องผ่าตัด
รองนายกรัฐมนตรีและรัฐมนตรีว่าการกระทรวงสาธารณสุข รับมอบเวชภัณฑ์และอุปกรณ์ในการรักษาข้อเข่าเสื่อมโดยไม่ต้องผ่าตัด ด้วยเทคโนโลยีชีวภาพเกล็ดเลือดเข้มข้น มอบให้แก่โรงพยาบาลสงฆ์และโรงพยาบาลในสังกัดกระทรวงสาธารณสุข 20 แห่ง
รองนายกรัฐมนตรีและรัฐมนตรีว่าการกระทรวงสาธารณสุข รับมอบเวชภัณฑ์และอุปกรณ์ในการรักษาข้อเข่าเสื่อมโดยไม่ต้องผ่าตัด ด้วยเทคโนโลยีชีวภาพเกล็ดเลือดเข้มข้น มอบให้แก่โรงพยาบาลสงฆ์และโรงพยาบาลในสังกัดกระทรวงสาธารณสุข 20 แห่ง พร้อมจัดฝึกอบรมเชิงปฏิบัติการสำหรับแพทย์ เพื่อขยายขีดความสามารถในการใช้นวัตกรรมการรักษาข้อเข่าเสื่อมไปยังต่างจังหวัด
วันนี้ (31 มกราคม 2565) ที่สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหารกระทรวงสาธารณสุข รับมอบเวชภัณฑ์และอุปกรณ์ทางการแพทย์ในโครงการรักษาข้อเข่าเสื่อมที่ไม่ต้องผ่าตัด โดยการใช้เทคโนโลยีชีวภาพเกล็ดเลือดเข้มข้น (Platelet Rich Growth Factors) โดย นายกูรดิสถ์ จันทร์ศรีชวาลา สมาชิกวุฒิสภา/ประธานคณะนักศึกษาวิทยาลัยป้องกันราชอาณาจักร รุ่น 57 และคณะกรรมการนักศึกษาวิทยาลัยป้องกันราชอาณาจักร รุ่น 57 มอบระบบการเตรียมเกล็ดเลือดคุณภาพ ประกอบด้วยเครื่องเตรียมเกล็ดเลือดคุณภาพ 1 เครื่อง และชุดเตรียม 100 ชุด มูลค่า 600,000 บาท เพื่อมอบให้โรงพยาบาลสงฆ์ และพลตำรวจโท นายแพทย์ธนา ธุระเจน นายแพทย์ (สบ 8) โรงพยาบาลตำรวจ และผู้บริหารโครงการฯ พร้อมคณะ มอบชุดเตรียมเกล็ดเลือดคุณภาพ จำนวน 1,000 ชุด มูลค่า 3,000,000 บาท เพื่อมอบให้โรงพยาบาลสังกัดกระทรวงสาธารณสุข 20 แห่ง
นายอนุทินกล่าวว่า เวชภัณฑ์ที่ได้รับในวันนี้มีประโยชน์อย่างมากในการรักษาพระสงฆ์ที่อาพาธและประชาชนที่ป่วยด้วยโรคข้อเข่าเสื่อม ถือเป็นนวัตกรรมการรักษาที่ทันสมัย ใช้เทคโนโลยีเข้ามาช่วย ทำให้ไม่ต้องผ่าตัด ช่วยประหยัดค่าใช้จ่าย ลดระยะเวลาการรักษาและมีความปลอดภัย ซึ่งโครงการนี้ยังได้จัดฝึกอบรมเชิงปฏิบัติการให้กับแพทย์ออร์โธปิดิกส์เพื่อเพิ่มศักยภาพและขยายขีดความสามารถในการใช้นวัตกรรมการรักษาข้อเข่าเสื่อมไปยังจังหวัดต่างๆ อาทิ รพ.สงฆ์ รพ.พระนครศรีอยุธยา รพ.พิจิตร รพ.ระยอง รพ.ขอนแก่นรพ.หาดใหญ่ เป็นต้น ช่วยให้ผู้ป่วยในต่างจังหวัดสามารถเข้าถึงนวัตกรรมการรักษาได้อย่างทั่วถึง ทั้งนี้ หากโครงการฯ ประสบผลสำเร็จก็จะขยายผลให้ครอบคลุมผู้ป่วยทุกสิทธิการรักษาต่อไป
************************************ 31 มกราคม 2565
วันศุกร์ที่ 19 สิงหาคม 2565
สธ.ขับเคลื่อนองค์กรคุณธรรม “พอเพียง วินัย สุจริต จิตอาสา กตัญญู” นำไปสู่การเป็นกระทรวงคุณธรรมอย่างยั่งยืน
กระทรวงสาธารณสุข ขับเคลื่อนองค์กรคุณธรรม “พอเพียง วินัย สุจริต จิตอาสา กตัญญู” ยึดหลักปรัชญาเศรษฐกิจพอเพียงของในหลวงรัชกาลที่ 9 “ระเบิดจากข้างใน” นำไปสู่การเป็นกระทรวงคุณธรรมอย่างยั่งยืน
วันนี้ (19 สิงหาคม 2565 ) ที่กระทรวงสาธารณสุข จ.นนทบุรี นพ.รุ่งเรือง กิจผาติ หัวหน้าที่ปรึกษาระดับกระทรวง ได้รับมอบหมายจาก นพ.เกียรติภูมิ วงศ์รจิต ปลัดกระทรวงสาธารณสุข เป็นประธานในพิธีมอบรางวัลในโครงการตลาดนัดคุณธรรม (MOPH Moral Market) ปีที่ 5 ประจำปีงบประมาณ พ.ศ.2565 และให้สัมภาษณ์ว่า กระทรวงสาธารณสุข ส่งเสริมให้หน่วยงานและบุคลากรในสังกัด ขับเคลื่อนสู่การเป็นองค์กรคุณธรรมที่เข้มแข็งและยั่งยืน ภายใต้คุณธรรม 5 ประการ “พอเพียง วินัย สุจริต จิตอาสา กตัญญู” และค่านิยม MOPH รวมถึงนำหลักปรัชญาเศรษฐกิจพอเพียงของในหลวงรัชกาลที่ 9 “ระเบิดจากข้างใน” มาใช้ในการดำเนินชีวิต ส่งผลให้เกิดความสมดุลในชีวิต สังคมเกิดความเข้มแข็ง และเกิดกระบวนการสร้างสังคมคุณธรรมอย่างยั่งยืน นำไปสู่การเป็นกระทรวงคุณธรรมในที่สุด
โดยมีการพิจารณามอบโล่รางวัล เกียรติบัตร และประกาศเกียรติคุณ ให้กับหน่วยงานและบุคลากรที่ปฏิบัติงาน ปฏิบัติตนเป็นต้นแบบด้านคุณธรรมจริยธรรม เพื่อยกย่องเชิดชูเกียรติและสร้างความภาคภูมิใจ ประกอบด้วย หน่วยงานที่จัดทำคลิปวิดีทัศน์นำเสนอผลการดำเนินงานองค์กรคุณธรรมอย่างชัดเจน ระดับกระทรวงสาธารณสุข จำนวน 11 หน่วยงาน เป็นโล่รางวัล 3 หน่วยงาน เกียรติบัตร 8 หน่วยงาน และระดับสำนักงานปลัดกระทรวงสาธารณสุข จำนวน 23 หน่วยงาน เป็นโล่รางวัล 5 หน่วยงาน เกียรติบัตร 18 หน่วยงาน นอกจากนี้ ยังมีรางวัล “Good Guy 2022” ระดับบุคคลที่มีพฤติกรรมดี มีคุณธรรม ศีลธรรม มีวินัยและความรับผิดชอบเป็นที่ประจักษ์ สมกับเป็นบุคคลต้นแบบในการทำความดี ได้รับประกาศเกียรติคุณ 33 ราย
************************************ 19 สิงหาคม 2565
วันพฤหัสบดีที่ 28 เมษายน 2565
Japanese PM to make official visit to Thailand during May 1-2
Japanese PM to make official visit to Thailand during May 1-2
April 28, 2022, Government Spokesperson Thanakorn Wangboonkongchana disclosed that H.E. Mr. KISHIDA Fumio, Prime Minister of Japan, is scheduled to make an official visit to Thailand during May 1-2, 2022.
This visit will be the first official visit to Thailand of Prime Minister Kishida, and the first official visit of a Japanese Prime Minister in 9 years, following the latest visit of former Prime Minister Shinzo Abe in 2013. This visit of Prime Minister Kishida is considered a special one, as this year marks the 135th anniversary of diplomatic relations between the two countries. In addition, Thailand is now the ASEAN-Japan Coordinator (2021-2023), and would also like to demonstrate its preparedness for the hosting of APEC, to be held at the end of this year.
During the visit, the Japanese Prime Minister is scheduled to have a bilateral meeting with Prime Minister and Defense Minister Gen. Prayut Chan-o-cha to discuss reinforcement of relations and cooperation between the two countries in both health, economic and security dimensions, as well as sub-regional and regional development, and post-COVID-19 recoveries. Both leaders will also exchange views on the ongoing international situation, and witness the signing of MOU and agreements between the two countries.
วันพฤหัสบดีที่ 9 ธันวาคม 2564
ดีอีเอส ร่วมแสดงพลังต่อต้านทุจริต เนื่องในวันต่อต้านคอร์รัปชันสากล (ประเทศไทย) ปี 2564
ดีอีเอส ร่วมแสดงพลังต่อต้านทุจริต เนื่องในวันต่อต้านคอร์รัปชันสากล (ประเทศไทย) ปี 2564
เมื่อวันที่ 9 ธันวาคม 2564 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม พร้อมผู้แทนหน่วยงานในสำนักงานปลัดกระทรวงดิจิทัลเพื่อเศรษฐกิจและสังคม ร่วมงานวันต่อต้านคอร์รัปชันสากล (ประเทศไทย) ปี 2564 เพื่อแสดงพลังสร้างเจตนารมณ์ในการต่อต้านทุจริต เป็นการสร้างภาพลักษณ์ที่ดีให้แก่หน่วยงาน โดยร่วมกับสำนักงาน ป.ป.ช. และหน่วยงานอื่นๆทั่วประเทศ ภายใต้แนวคิด “Zero Tolerance คนไทยไม่ทนต่อการทุจริต” ณ ห้องประชุม 802 ชั้น 8 สานักงานปลัดกระทรวงดิจิทัลเพื่อเศรษฐกิจและสังคม ในรูปแบบออนไลน์ผ่านโปรแกรม Zoom โดยมี พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธาน
*****************************
วันเสาร์ที่ 5 มีนาคม 2565
โฆษกรัฐบาล เผย นายกฯ ห่วง “ผู้สูงอายุ” แนะลูกหลาน พาผู้สูงอายุเข้ารับฉีดวัคซีน ลดโอกาสเสียชีวิต ป้องกันความเสี่ยง ก่อนช่วงเทศกาลสงกรานต์
โฆษกรัฐบาล เผย นายกฯ ห่วง “ผู้สูงอายุ” แนะลูกหลาน พาผู้สูงอายุเข้ารับฉีดวัคซีน ลดโอกาสเสียชีวิต ป้องกันความเสี่ยง ก่อนช่วงเทศกาลสงกรานต์
วันนี้ (5 มี.ค. 65) นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยผู้สูงอายุที่มีอัตราการเสียชีวิตจากโควิด 19 สูงสุด โดยพบเกินครึ่งที่ติดเชื้อโควิด-19 และเสียชีวิตยังไม่ได้ฉีดวัคซีน จึงขอแนะนำลูกหลานพาผู้สูงอายุเข้ารับฉีดวัคซีนและวัคซีนเข็มกระตุ้น เพื่อลดโอกาสเสียชีวิตในผู้ป่วยสูงอายุ  ทั้งนี้ จากการคาดการณ์ของกระทรวงสาธารณสุข แนวโน้มผู้ติดเชื้อโควิด-19 รายใหม่ จะขึ้นไปสูงสุดช่วงกลางเดือนเมษายนนี้ โดนอาจมีจำนวนสูงถึง 4-5 หมื่นคนต่อวัน ก่อนที่จะค่อย ๆ ลดลงในปลายเดือน พ.ค.-มิ.ย. 65 นายกรัฐมนตรีจึงขอให้หน่วยงานที่เกี่ยวข้อง เร่งค้นหาผู้สูงอายุที่ยังไม่ได้ฉีดวัคซีน สร้างความรู้ สร้างแรงจูงใจ และกระตุ้นให้รับวัคซีน เพื่อป้องกันความเสี่ยงและลดอาการรุนแรงหากรับเชื้อโควิด-19 โดยเฉพาะในช่วงเทศกาลสงกรานต์ ที่จะมีการเดินทางข้ามพื้นที่การท่องเที่ยวและกิจกรรมต่างๆ จำนวน โดยเฉพาะลูกหลานจะที่จะกลับไปเยื่ยมครอบครัวของด้วย
สถานการณ์ผู้ติดเชื้อโควิด-19 รายใหม่ วันนี้ รวม 22,818 ราย จำแนกเป็นผู้ป่วยจากในประเทศ 22,681 รายผู้ป่วยมาจากต่างประเทศ 137 รายผู้ป่วยสะสม 78 1,379 ราย (ตั้งแต่ 1 มกราคม 2565) หายป่วยกลับบ้าน 18,462 ราย หายป่วยสะสม 580,997 ราย (ตั้งแต่ 1 มกราคม 2565) ผู้ป่วยกำลังรักษา 232,147 รายเสียชีวิต 52 ราย ล่าสุดการให้บริการวัคซีน โควิด-19 สะสมอยู่ที่ 124,751,981 โดส เข็มที่ 1 ฉีดสะสม 53,910,002โดส เข็มที่ 2 ฉีดสะสม 49,837,116 โดส เข็มที่ 3 ฉีดสะสม 19,257,181 โดส เข็มที่ 4 ฉีดสะสม 1,747,619 โดส อย่างไรก็ตาม ทั่วโลกแล้ว 10,849ล้านโดส ใน 205 ประเทศ/เขตปกครอง โดยขณะนี้อัตราการฉีดล่าสุดรวมกันทั่วโลกที่ 33.2 ล้านโดสต่อวัน
__________
วันจันทร์ที่ 17 มกราคม 2565
แรงงานสั่ง เดอะ วัน ประกันภัย จ่าย 82.6 ล้าน กรณีเลิกจ้างลูกจ้าง 354 คน
กสร.ออกคำสั่งฯ ให้บริษัท เดอะ วัน ประกันภัย จำกัด (มหาชน) จ่ายค่าจ้างค้างจ่าย ค่าจ้างสำหรับวันหยุดพักผ่อนประจำปีในปีที่เลิกจ้าง ค่าชดเชย และเงินแทนการบอกกล่าวล่วงหน้า ให้ลูกจ้างรวม 354 คน รวมเป็นเงิน 82.6 ล้านบาท ภายใน 28 กุมภาพันธ์ 2565
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)เปิดเผยว่า ระหว่างวันที่ 16 - 27 ธันวาคม 2564 นายอเนก โพธิ์ศรี กับพวกรวม 354 คน ได้ยื่นคำร้องต่อพนักงานตรวจแรงงาน กรมสวัสดิการและคุ้มครองแรงงานว่าบริษัท เดอะ วัน ประกันภัย จำกัด (มหาชน) นายจ้างเลิกจ้าง โดยค้างจ่ายค่าจ้างของการทำงานวันที่ 11 – 13 ธันวาคม 2564 ค่าจ้างสำหรับวันหยุดพักผ่อนประจำปีในปีที่เลิกจ้าง ค่าชดเชย และเงินแทนการบอกกล่าวล่วงหน้า ซึ่งนายสุชาติ ชมกลิ่น รัฐมนตรีว่าการกระทรวงแรงงานได้มีความห่วงใยลูกจ้างกลุ่มนี้โดยให้เร่งรัดดำเนินการ ทั้งนี้ พนักงานตรวจแรงงาน สำนักงานสวัสดิการและคุ้มครองแรงงานกรุงเทพมหานครพื้นที่ 5 ได้สอบสวนข้อเท็จจริงและพยานหลักฐานที่ปรากฏแล้ว มีคำสั่งพนักงานตรวจแรงงาน ที่ 2/2565 ลงวันที่ 13 มกราคม พ.ศ. 2565 สั่งให้บริษัท เดอะ วัน ประกันภัย จำกัด (มหาชน) โดยกองทุนประกันวินาศภัย ในฐานะผู้ชำระบัญชี นายจ้าง จ่ายค่าจ้างของการทำงานวันที่ 11 - 13 ธันวาคม 2564 เป็นเงิน 1,012,446.90 บาท ค่าจ้างสำหรับวันหยุดพักผ่อนประจำปีในปีที่เลิกจ้าง เป็นเงิน 1,770,327.46 บาท ค่าชดเชย 64,715,348 บาท และเงินแทนการบอกกล่าวล่วงหน้า15,186,703.50 บาท ให้กับลูกจ้าง 354 คน รวมเป็นเงินทั้งสิ้น 82,684,825.86 บาท
อธิบดี กสร. กล่าวเพิ่มเติมว่า วันที่ 14 มกราคม 2565 พนักงานตรวจแรงงาน ได้นำคำสั่งฯ ไปปิดที่สำนักงานใหญ่ของบริษัท เดอะ วัน ประกันภัย จำกัด (มหาชน) และนำคำสั่งฯ ไปส่งมอบให้กองทุนประกันวินาศภัย ในฐานะผู้ชำระบัญชี โดยจะครบกำหนดระยะเวลาตามกฎหมายให้นายจ้างปฏิบัติตามคำสั่งฯ ในวันที่ 28 กุมภาพันธ์ 2565 หากเมื่อครบกำหนดระยะเวลาตามกฎหมาย นายจ้างไม่ปฏิบัติตามคำสั่งและไม่นำคดีไปสู่ศาล (เพิกถอนคำสั่งพนักงานตรวจแรงงาน) ภายใน 30 วัน นับแต่วันที่ทราบหรือถือว่าได้ทราบคำสั่ง กรมสวัสดิการและคุ้มครองแรงงานจะเป็นทนายความแทนนายอเนก โพธิ์ศรี กับพวก ฟ้องคดีกับนายจ้างเพื่อบังคับให้ปฏิบัติตามคำสั่งพนักงานตรวจแรงงานต่อศาลแรงงานกลาง และให้ลูกจ้างมายื่นคำร้องเพื่อขอรับเงินสงเคราะห์จากกองทุนสงเคราะห์ลูกจ้าง เพื่อบรรเทาความเดือดร้อนก่อน พร้อมทั้งดำเนินคดีอาญานายจ้างฐานไม่ปฏิบัติตามคำสั่งพนักงานตรวจแรงงาน
วันเสาร์ที่ 18 ธันวาคม 2564
รัฐมนตรีว่าการกระทรวงยุติธรรม เข้าร่วมประชุมคณะกรรมการพัฒนาการบริหารงานยุติธรรมแห่งชาติ​ ​(กพยช.)​ ครั้งที่ ๒/๒๕๖๔
รัฐมนตรีว่าการกระทรวงยุติธรรม เข้าร่วมประชุมคณะกรรมการพัฒนาการบริหารงานยุติธรรมแห่งชาติ​ ​(กพยช.)​ ครั้งที่ ๒/๒๕๖๔ โดยวิธีการประชุมทางไกลผ่านระบบ Cisco Webex Meetings
ในวันที่ ๑๖ ธันวาคม ๒๕๖๔ เวลา ๑๓.๓๐ น. ณ ห้องประชุม ๑ สำนักงานกิจการยุติธรรม นายวิษณุ เครืองาม รองนายกรัฐมนตรี​ เป็นประธานการประชุมคณะกรรมการพัฒนาการบริหารงานยุติธรรมแห่งชาติ​ ​(กพยช.)​ ครั้งที่ ๒/๒๕๖๔ โดยวิธีการประชุมทางไกลผ่านระบบ Cisco Webex Meetings โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ผู้แทนจากหน่วยงานในกระบวนการยุติธรรม เข้าร่วมประชุม และมี พ.ต.ท.พงษ์ธร ธัญญสิริ ผู้อำนวยการสำนักงานกิจการยุติธรรม เป็นเลขานุการคณะกรรมการ รองผู้อำนวยการสำนักงานกิจการยุติธรรม เป็นผู้ช่วยเลขานุการฯ โดยที่ประชุมมีมติในประเด็นวาระที่สำคัญ ดังนี้
๑ . รับทราบความคืบหน้าผลการดำเนินงานตามมติ​ กพยช.​ ความคืบหน้าการดำเนินงานของคณะอนุกรรมการ​ ผลการดำเนินงานตามแผนแม่บทการบริหารงานยุติธรรมแห่งชาติ​ ฉบับที่ ๓​ (พ.ศ. ๒๕๖๒-๒๕๖๕) และความคืบหน้าการจัดทำร่างแผนแม่บทการบริหารงานยุติธรรมแห่งชาติ​ ฉบับที่​ ๔​ (๒๕๖๖-๒๕๖๙) การขับเคลื่อน​เป้าหมายการพัฒนาที่ยั่งยืนเป้าหมายที่​ ๑๖​ และผลการขับเคลื่อนการดำเนินงาน​ของ​คณะกรรมการบริหารงานยุติธรรมในระดับจังหวัด
๒. มอบหมายฝ่ายเลขานุการกลับไปทบทวนร่างพระราชบัญญัติประวัติอาชญากรรม​ พ.ศ.​ .... ตามข้อสังเกตของคณะกรรมการ​ และเสนออีกครั้งในการประชุม​ กพยช.​ ครั้งต่อไป
๓. เห็นชอบร่างพระราชบัญญัติชะลอฟ้อง​ พ.ศ.​ ... ตามที่ฝ่ายเลขานุการเสนอ และมอบหมายฝ่ายเลขานุการจัดให้มีการรับฟังความคิดเห็น​ผู้เกี่ยวข้องตามแนวทางจัดทำและเสนอร่างกฎหมายตามบทบัญญัติ​มาตรา​ ๗๗​ ของรัฐธรรมนูญ​แห่งราชอาณาจักรไทย และเสนอคณะรัฐมนตรีตามกระบวนการเสนอร่างกฎหมายต่อไป
๔. เห็นชอบร่างกรอบการวิจัยเพื่อการพัฒนากระบวนการยุติธรรม​ พ.ศ.​ ๒๕๖๖-๒๕๖๕ ตามที่ฝ่ายเลขานุการเสนอ​และมอบหมายฝ่ายเลขานุการจัดให้มีการรับฟังความคิดเห็นของหน่วยงานที่เกี่ยวข้อง โดยเฉพาะสถาบันการศึกษา​ และเสนอคณะรัฐมนตรี​ต่อไป
๕. เห็นชอบร่างรายงานประจำปี​ พ.ศ.​ ๒๕๖๔ คณะกรรมการพัฒนาการบริหารงานยุติธรรมแห่งชาติ​ ตามที่ฝ่ายเลขานุการเสนอ และมอบหมายฝ่ายเลขานุการดำเนินการในส่วนที่เกี่ยวข้อง​ เพื่อเสนอคณะรัฐมนตรี​ต่อไป
วันอังคารที่ 28 ธันวาคม 2564
​PM commends concerned agencies following EU’s endorsement of Thailand Digital Health Pass on “Mor Prom” application
​PM commends concerned agencies following EU’s endorsement of Thailand Digital Health Pass on “Mor Prom” application
December 26, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported on EU’s endorsement of Thailand Digital Health Pass on “Mor Prom” application for the entering into 60 countries/territories, recognized by EU, and commended concerned agencies for making this happened. The endorsement reflects the Thai Government’s effective and timely implementation of related policy. The Thailand Digital Health Pass system is also relevant with the systems used by other countries.
Thailand is the 2nd country in ASEAN that has been endorsed by EU. The Thailand Digital Health Pass is equivalent to the EU’s COVID-19 clearance certificate and can be used from January 2022 onward. Information shown in the Pass includes vaccination history, results of the COVID-19 tests (both RT-CPR and ATK), and history on COVID-19 recovery.
With the Thailand Digital Health Pass on Mor Prom application, the Thai citizens will be able to enter into and visit places in EU countries/territories. Nevertheless, the Thai people are still required to strictly follow public health measures in the countries/territories they are going to.
วันพฤหัสบดีที่ 15 กรกฎาคม 2564
เริ่มแล้ว! กทม. ส่งทีมเคลื่อนที่เร็ว ลง 69 ชุมชน
....
ทีมเคลื่อนที่เร็วแบบเบ็ดเสร็จ CCRT หรือ Comprehensive Covid-19 Response Team ประกอบด้วย บุคลากรทางการแพทย์ เจ้าหน้าที่เขต ทหาร และตำรวจ จำนวน 69 ทีม ลงพื้นที่ 69 ชุมชน กทม. พร้อมชุดตรวจโควิด-19 Antigen Test Kit เพื่อระดมตรวจเชื้อในชุมชน
.
ผู้ติดเชื้ออาการระดับสีเขียว ที่สะดวกกักตัวที่บ้าน หรือ Home Isolation ทีมจะแนะนำวิธีการกักตัวที่ถูกต้องและให้ยาสมุนไพรฟ้าทะลายโจร ส่วนผู้ที่กักตัวที่บ้านไม่ได้ ทีมจะนำตัวส่งศูนย์พักคอย หรือ Community Isolation
.
ผู้ที่กักตัวที่บ้านและชุมชน จะได้รับการดูแลจากเจ้าหน้าที่ รพ. ในสังกัด กทม. และศูนย์บริการสาธารณสุข มีการติดตามและประเมินอาการอย่างใกล้ชิด หากผู้ป่วยมีอาการเพิ่มขึ้นจากระดับสีเขียว เป็นสีเหลือง จะรีบส่งเข้ารักษาใน รพ. อย่างปลอดภัย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 16 ธันวาคม 2564
คณะผู้บริหารกระทรวงอุตสาหกรรมลงพื้นที่ จังหวัดเพชรบูรณ์ เยี่ยมชมวิสาหกิจชุมชนทุ่งนางแลสมุนไพรเพื่อการแพทย์
นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม พร้อมคณะผู้บริหารกระทรวงอุตสาหกรรมลงพื้นที่ จังหวัดเพชรบูรณ์
คณะผู้บริหารกระทรวงอุตสาหกรรมลงพื้นที่ จังหวัดเพชรบูรณ์ เยี่ยมชมวิสาหกิจชุมชนทุ่งนางแลสมุนไพรเพื่อการแพทย์
จังหวัดเพชรบูรณ์ : วันนี้ (15 ธันวาคม 2564) นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม พร้อมด้วยนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรม นายเชวงศักดิ์ คำตา อุตสาหกรรมจังหวัดเพชรบูรณ์และคณะ เยี่ยมชมการปลูกกัญชงของกลุ่มวิสาหกิจชุมชนทุ่งนางแลสมุนไพรเพื่อการแพทย์ จังหวัดเพชรบูรณ์ ซี่งกลุ่มวิสาหกิจชุมชนทุ่งนางแลสมุนไพรเพื่อการแพทย์ ได้ร่วมกับสถาบันการศึกษาในการศึกษา วิจัยและพัฒนา กัญชา กัญชง กระท่อม และพืชสมุนไพร ตลอดจนระบบการเพาะปลูก นวัตกรรมด้านการผลิต การพัฒนาและการจัดจำหน่ายกลุ่มผลิตภัณฑ์อื่น ๆ เพื่อใช้ประโยชน์ทางการแพทย์ รวมไปถึงการเตรียมความพร้อมเพื่อนำไปผลิตเชิงพาณิชย์และอุตสาหกรรมของกลุ่มผลิตภัณฑ์อื่นๆ ที่มีสารสกัดจากกัญชา กัญชง กระท่อม และพืชสมุนไพร โดยมีนางอรพินทร์ พญาพิทักษ์สกุล ประธานที่ปรึกษาวิสาหกิจชุมชนฯ ให้การต้อนรับ
วันจันทร์ที่ 6 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 2 จังหวัดประจำวันที่ 6 ธันวาคม 2564 เวลา 17.00 น. สามารถสัญจรผ่านได้ 1 สายทาง ไม่สามารถผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 6 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 2 จังหวัด สามารถสัญจรผ่านได้ 1 สายทาง และไม่สามารถผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 6 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 2 จังหวัด ได้แก่ สุราษฎร์ธานี และนครศรีธรรมราช สามารถสัญจรผ่านได้ 1 สายทาง ได้แก่ ถนนสาย นศ.4021 แยก ทล.4151 - บ้านบางคลุ้ง อำเภอเชียรใหญ่ และชะอวด จังหวัดนครศรีธรรมราช น้ำท่วมสูง 20 เซนติเมตร (ช่วง กม. ที่ 10+000 - 10+900 และ 14+900 - 16+750) และไม่สามารถผ่านได้ 1 สายทาง ได้แก่ ถนนสายทาง สฎ.2036 แยก ทล.41 (กม. ที่ 180+575) - บ้านแม่แขก อำเภอพุนพิน จังหวัดสุราษฎร์ธานี น้ำท่วมสูง 80 เซนติเมตร (ช่วง กม. ที่ 0+000 - 0+300 และช่วง กม. ที่ 3+000 - 11+200)
ทั้งนี้ เจ้าหน้าที่ได้ติดตามสถานการณ์อย่างใกล้ชิด ติดตั้งป้ายเตือนและอุปกรณ์อำนวยความปลอดภัยในสายทางที่ได้รับผลกระทบเป็นที่เรียบร้อยแล้ว และเตรียมพร้อมบรรเทาความเดือดร้อนในการสัญจรให้กับประชาชนทันทีหลังระดับน้ำลดลง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุได้ที่สายด่วนกรมทางหลวงชนบท โทร. 1146
วันพฤหัสบดีที่ 28 เมษายน 2565
สธ. รับมอบอุปกรณ์ทางการแพทย์จากไจก้าเพื่อสนับสนุนการดูแลผู้สูงอายุ
กระทรวงสาธารณสุข รับมอบอุปกรณ์ทางการแพทย์จากไจก้าสนับสนุนการดูแลผู้สูงอายุในพื้นที่นำร่อง 8 จังหวัด ได้แก่ เชียงใหม่ ขอนแก่น นครราชสีมา นนทบุรี กรุงเทพมหานคร ชลบุรี สุราษฎร์ธานี และภูเก็ต
กระทรวงสาธารณสุข รับมอบอุปกรณ์ทางการแพทย์จากไจก้าสนับสนุนการดูแลผู้สูงอายุในพื้นที่นำร่อง 8 จังหวัดได้แก่ เชียงใหม่ ขอนแก่น นครราชสีมา นนทบุรี กรุงเทพมหานคร ชลบุรี สุราษฎร์ธานี และภูเก็ต และในพื้นที่ศักยภาพ 2 แห่ง ได้แก่ รพ.เมตตาประชารักษ์และ รพ.ขุนตาล
วันนี้ (28 เมษายน 2565) ที่โถงอาคาร 1 ชั้น 1 ตึกสำนักงานปลัดกระทรวงสาธารณสุข นายแพทย์ธงชัยกีรติหัตถยากร รองปลัดกระทรวงสาธารณสุข พร้อมด้วยผู้แทนจากกองบริหารการสาธารณสุข ร่วมพิธีรับมอบอุปกรณ์ทางการแพทย์ จากสำนักงานไจก้าประเทศไทย โดยมี คุณทาคาฮิโระ โมริตะ และทีมผู้เชี่ยวชาญญี่ปุ่น เป็นผู้แทนมอบ เพื่อนำไปใช้สนับสนุนการดำเนินงานโครงการSeamless Health and Social Services Provision for Elderly Persons (S-TOP)
นายแพทย์ธงชัย กล่าวว่า อุปกรณ์ที่รับมอบในครั้งนี้เพื่อสนับสนุนการให้บริการในสถานการณ์การแพร่ระบาดของโรคCOVID-19 ของทีมสหสาขาวิชาชีพและทีมชุมชน ที่ติดตามเยี่ยมบ้านดูแลผู้สูงอายุให้ได้รับการดูแลอย่างต่อเนื่องและราบรื่น ซึ่งอุปกรณ์เหล่านี้ได้ส่งมอบไปยังพื้นที่ในช่วงปลายเดือนมีนาคมถึงต้นเดือนเมษายน พ.ศ.2565ในพื้นที่นำร่อง 8 จังหวัด ได้แก่ เชียงใหม่ ขอนแก่น นครราชสีมา นนทบุรี กรุงเทพมหานคร ชลบุรีสุราษฎร์ธานี และภูเก็ต และในพื้นที่ศักยภาพ 2 แห่ง ได้แก่ รพ.เมตตาประชารักษ์ (วัดไร่ขิง) จ.นครปฐม และรพ.ขุนตาล จ.เชียงราย
ทั้งนี้โครงการSeamless Health and Social Services Provision for Elderly Persons (S-TOP) เป็นโครงการที่เกิดจากความร่วมมือทางวิชาการระหว่างประเทศไทยและประเทศญี่ปุ่น เพื่อพัฒนาระบบการดูแลผู้สูงอายุระยะกลางแบบไร้รอยต่อที่สอดคล้องกับบริบทของสังคมไทย และเป็นรูปแบบการบริการดูแลผู้สูงอายุในระยะกึ่งเฉียบพลัน หรือภาวะฟื้นฟูภายหลังได้รับการรักษาในโรงพยาบาล พร้อมทั้งมุ่งเน้นให้เกิดการส่งเสริมและพัฒนาการจัดบริการดูแลสุขภาพของผู้สูงอายุ ตลอดจนสนับสนุนการพัฒนาศักยภาพทรัพยากรบุคคลในการให้บริการดูแลผู้สูงอายุอย่างมีประสิทธิภาพ
สำหรับอุปกรณ์ที่รับมอบ ประกอบด้วย รถเข็นน้ำหนักเบา 76 คัน ชุดกิจกรรมบำบัด 55 ชุด ชุดอุปกรณ์ฝึกมือStacking cones สำหรับกิจกรรมบำบัด 23 ชุด เครื่องวัดอุณหภูมิอินฟราเรดพร้อมขาตั้งสำหรับจัดตั้งประจำสถานบริการสุขภาพต่าง ๆ 76 เครื่อง และชุดอุปกรณ์เยี่ยมบ้าน 63 ชุด (1 ชุด ประกอบด้วย เครื่องวัดความดันโลหิต, เครื่องวัดอุณหภูมิอินฟราเรดแบบพกพา, เครื่องอัลตราซาวด์เพื่อการรักษาแบบพกพา, หูฟังทางการแพทย์, เครื่องวัดออกซิเจนในเลือด และกระเป๋าเยี่ยมบ้าน)
************************************** 28 เมษายน 2565
วันพฤหัสบดีที่ 5 สิงหาคม 2564
“เฉลิมชัย” สั่งประชุมฟรุ้ทบอร์ดด่วนศุกร์นี้ เตรียมอัดฉีดมาตรการใหม่หวังดันราคามังคุดเพิ่มต่อเนื่อง พร้อมเปิดแคมเปญวันที่ 8 เดือน 8 จองซื้อมังคุดล่วงหน้าราคาโดนใจช่วยชาวสวนภาคใต้
“อลงกรณ์”เผยข่าวดีทั้งล้งตะวันออกและตู้คอนเทนเนอร์ไหลไปใต้มากขึ้นส่งผลการค้ากลับมาคึกคักราคามังคุดดีขึ้น
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยวันนี้ว่า แม้ราคามังคุดภาคใต้เริ่มขยับตัวสูงขึ้นจากผลของมาตรการต่าง ๆ ซึ่งตนต้องการเห็นการขึ้นราคาอย่างมีเสถียรภาพ จึงได้เรียกประชุมคณะกรรมการพัฒนาและบริหารจัดการผลไม้ (Fruit Board)เป็นวาระพิเศษในวันศุกร์นี้ เพื่อประเมินสถานการณ์ทั้งปริมาณและราคาของมังคุดในพื้นที่ 14 จังหวัดภาคใต้ รวมทั้งผลสัมฤทธิ์ของมาตรการต่าง ๆ โดยเชิญผู้ว่าราชการจังหวัด ในฐานะคณะกรรมการเพื่อแก้ไขปัญหาเกษตรกรอันเนื่องมาจากผลิตผลการเกษตร ระดับจังหวัด (คพจ.) ซึ่งเป็นกลไกการทำงานระดับจังหวัดร่วมประชุม โดยจะมีการพิจารณาถึงมาตรการเพิ่มเติมใหม่ ๆ และการปรับงบประมาณโครงการให้สอดคล้องกับการบริหารในสถานการณ์ฉุกเฉินเป็นกรณีพิเศษ รวมทั้งข้อเสนอของสมาชิกสภาผู้แทนราษฎรภาคใต้ของพรรคประชาธิปัตย์ในเรื่องการเยียวยาชาวสวนมังคุดที่ได้รับผลกระทบจากโควิด19 และแผนจัดการผลไม้ใน 3 จังหวัดชายแดนใต้ เช่น ลองกอง เป็นต้น ซึ่งกลางสัปดาห์ที่ผ่านมาก็ได้มีการหารือกับทีมเกษตรและพาณิชย์ ตลอดจนเกษตรกร ผู้ประกอบการ และศอบต.ไปแล้ว โดยมีข้อเสนอให้ฟรุ้ทบอร์ดพิจารณา โดยตนย้ำเสมอว่าเราต้องดูแลชาวสวนทุกจังหวัดในภาคใต้พาฝ่าวิกฤตโควิดไปด้วยกัน
“แม้ว่าราคาของมังคุดทั้งหน้าแผงและหน้าล้งจะมีราคาขยับตัวขึ้น แต่ก็ยังมีความไม่แน่นอนของเสถียรภาพราคาจำเป็นต้องพิจารณามาตรการเสริมเพิ่มเติมเช่นการดึงซัพพลายไปแช่แข็งและแปรรูป เป็นต้น รวมทั้งการขอการสนับสนุนวัคซีนโควิดให้กับผู้ประกอบการค้าทั้งภายในประเทศและส่งออกซึ่งเป็นห่วงโซ่กลไกการค้าที่จะสะดุดขาดตอนไม่ได้” นายอลงกรณ์ กล่าว
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะหัวหน้าทีมฟรุ้ทบอร์ดเฉพาะกิจ กล่าวว่า สมาคมผู้ส่งออกทุเรียนและมังคุดแห่งประเทศไทยแจ้งว่า ขณะนี้ผู้ส่งออกและล้งจากภาคตะวันออกได้ทยอยย้ายลงไปรับซื้อมังคุดที่ภาคใต้โดยเฉพาะชุมพรและนครศรีธรรมราช ซึ่งเป็นตลาดและแหล่งผลิตใหญ่เพิ่มมากขึ้น จากมาตรการผ่อนปรนที่ภาครัฐช่วยแก้ไขปัญหาและตู้คอนเทนเนอร์ก็หมุนเวียนกลับมาจากจีนและเวียดนามมากขึ้น โดยการหนุนช่วยของทีมทูตเกษตรไทยในจีน ทำให้ล้งเปิดการรับซื้อเพิ่มขึ้นส่งผลให้ราคามังคุดเริ่มปรับตัวสูงขึ้นถือเป็นสัญญาณที่ดี
นอกจากนี้โดยข้อสั่งการของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้ขยายโครงการ “เกษตรกรแฮปปี้” โดยจัดแคมเปญใหญ่วันที่ 8 เดือน 8 (8 สิงหาคม) ให้ทุกภาคส่วนทั่วประเทศสั่งซื้อมังคุดล่วงหน้าในราคา 4 โล 100 สำหรับมังคุดคละเกรดคุณภาพสดอร่อยภายใต้ความร่วมมือกับทุกภาคส่วน เช่น บริษัท เซนทรัลพัฒนา ของกลุ่มเซนทรัลกรุ๊ป บริษัท ไปรษณีย์ไทย สมาคมขนส่งโลจิสติกส์ บริษัทแกร็บ ฯลฯ โดยรัฐมนตรีเกษตรฯ ในฐานะประธานคณะกรรมการพัฒนาและบริหารจัดการผลไม้ (Fruit Board) จะเป็นผู้นำในการคิกออฟแคมเปญด้วยตัวเองในวันอาทิตย์นี้ เวลา 08.08 น. และก่อนหน้านี้รัฐมนตรีฯ ยังสั่งการล่วงหน้าให้ทุกส่วนราชการในสังกัดกระทรวงเกษตรฯช่วยกันซื้อมังคุด เช่น กรมชลประทาน กรมส่งเสริมการเกษตร และกรมส่งเสริมสหกรณ์ ทำให้ช่วยระบายมังคุดออกจากแหล่งผลิตหลายร้อยตันและขอให้ภาครัฐภาคเอกชนช่วยกันซื้อมังคุดให้มากที่สุดในขณะที่การขนส่งเพื่อส่งออกยังมีปัญหาติดขัดไม่คล่องตัว
วันศุกร์ที่ 27 พฤษภาคม 2565
รมว.สุชาติ ลงพื้นที่ขนอม เยี่ยมผู้ฝึกบาร์เทนเดอร์ ยกระดับฝีมือแรงงาน รับท่องเที่ยวเมืองนครฟื้นตัวหลังโควิด
รมว.สุชาติ ลงพื้นที่ขนอม เยี่ยมผู้ฝึกบาร์เทนเดอร์ ยกระดับฝีมือแรงงาน รับท่องเที่ยวเมืองนครฟื้นตัวหลังโควิด
เมื่อวันที่27พฤษภาคม2565นายสุชาติชมกลิ่นรัฐมนตรีว่าการกระทรวงแรงงานลงพื้นที่ตรวจเยี่ยมและพบปะให้กำลังใจผู้เข้ารับการฝึกอบรมหลักสูตรบาร์เทนเดอร์ตามโครงการพัฒนาศักยภาพแรงงานรองรับการท่องเที่ยวและบริการให้มีมูลค่าสูงหลักสูตรการฝึกยกระดับฝีมือโดยมีนายไตรรัตน์ชุ่มรัตน์รองผู้ว่าราชการจังหวัดนครศรีธรรมราชนางสาวพัจนภาวงศ์วรชาติประธานสภาอุตสาหกรรมท่องเที่ยวแห่งประเทศไทยและนายกสมาคมท่องเที่ยวขนอมร่วมต้อนรับพล.ต.ต.นันทชาติศุภมงคลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายประทีปทรงลำยองอธิบดีกรมพัฒนาฝีมือแรงงานนายไพโรจน์โชติกเสถียรอธิบดีกรมการจัดหางานนายบุญสงค์ทัพชัยยุทธ์เลขาธิการสำนักงานประกันสังคมพร้อมด้วยผู้บริหารระดับสูงกระทรวงแรงงานเข้าร่วมด้วยณชลนภารีสอร์ทตำบลขนอมอำเภอขนอมจังหวัดนครศรีธรรมราช
นายสุชาติกล่าวว่าท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชาและท่านพล.อ.ประวิตรวงษ์สุวรรณรองนายกรัฐมนตรีที่กำกับดูแลกระทรวงแรงงานได้ให้ความสำคัญกับการพัฒนาศักยภาพกำลังแรงงานรองรับการเปิดประเทศตามนโยบายรัฐบาลเพื่อเตรียมความพร้อมความต้องการแรงงานภายหลังสถานการณ์การแพร่ระบาดของโควิด-19เริ่มคลี่คลายลงทำให้ธุรกิจท่องเที่ยวและบริการเริ่มฟื้นตัวโดยเฉพาะในวันนี้ผมและคณะผู้บริหารกระทรวงแรงงานได้ลงพื้นที่อำเภอขนอมจังหวัดนครศรีธรรมราชตรวจเยี่ยมและพบปะให้กำลังใจผู้เข้ารับการฝึกอบรมหลักสูตรบาร์เทนเดอร์ตามโครงการพัฒนาศักยภาพแรงงานรองรับการท่องเที่ยวและบริการให้มีมูลค่าสูง
สำหรับการฝึกยกระดับฝีมือหลักสูตรบาร์เทนเดอร์เป็นโครงการความร่วมมือระหว่างกรมพัฒนาฝีมือแรงงานกับสภาอุตสาหกรรมท่องเที่ยวแห่งประเทศไทยสมาคมผู้ผสมเครื่องดื่มและบริการชมรมบาร์เทนเดอร์ภาคตะวันออกประเทศไทยและสมาคมสมาพันธ์ธุรกิจการท่องเที่ยวส่วนภูมิภาคแห่งประเทศไทยเพื่อขับเคลื่อนนโยบายการพัฒนาพื้นที่ระเบียงเศรษฐกิจภาคใต้(SEC)รองรับการเป็นแหล่งท่องเที่ยวอย่างยั่งยืนซึ่งเป็นการพัฒนาเศษฐกิจในพื้นที่เศรษฐกิจใหม่กระทรวงแรงงานโดยสถาบันพัฒนาฝีมือแรงงาน22นครศรีธรรมราชเป็นหน่วยงานในพื้นที่ที่ได้บูรณาการร่วมกันกับสภาอุตสาหกรรมท่องเที่ยวแห่งประเทศไทยจังหวัดนครศรีธรรมราชและหน่วยงานที่เกี่ยวข้องเช่นสมาคมท่องเที่ยวขนอมผู้ประกอบกิจการได้ร่วมกันจัดฝึกอบรมนำร่องหลักสูตรบาร์เทนเดอร์โดยมีวัตถุประสงค์เพื่อพัฒนาศักยภาพและยกระดับกำลังแรงงานในอุตสาหกรรมท่องเที่ยวและบริการในพื้นที่จังหวัดนครศรีธรรมราชให้มีทักษะความรู้ด้านการผสมเครื่องดื่มตลอดจนสามารถประยุกต์เมนูเครื่องดื่มจากวัตถุดิบในท้องถิ่นให้แปลกใหม่และความหลากหลายโดยมีผู้ประกอบกิจการและพนักงานของโรงแรมที่พักและร้านอาหารเข้ารับการฝึกอบรม25คนระยะเวลาการฝึก30ชั่วโมงระหว่างวันที่27-31พฤษภาคม2565
+++++++++++++++++++
กองเผยแพร่และประชาสัมพันธ์
27พฤษภาคม2565
วันอาทิตย์ที่ 20 มิถุนายน 2564
สปสช. ชี้แจงข้อเรียกร้องให้ทบทวนเพิ่มค่าตรวจ PET/CT ให้ผู้ป่วยโรคมะเร็ง
เลขาธิการ สปสช. เผยมีการกำหนดอัตราเบิกค่าตรวจ PET/CT จำนวน 30,000 บาท/ครั้ง นำร่องใน 6 เดือน และจะมีการติดตามเพื่อประเมินความเหมาะสมและทบทวนอัตราจ่ายหลังจากพ้นระยะเวลา  6 เดือนแล้ว
วันที่ 20 มิถุนายน 2564 นายแพทย์จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ กล่าวถึงกรณี เครือข่ายโรงพยาบาลกลุ่มสถาบันแพทยศาสตร์แห่งประเทศไทย ออกแถลงการณ์ เรื่องสิทธิประโยชน์การตรวจทางรังสีวิทยาเพทซีที (PET/CT) ในระบบ สปสช. โดยขอให้มีการทบทวนและปรับเพิ่มค่าตรวจทางรังสีวิทยา PET/CT ในผู้ป่วยมะเร็งนั้น
นายแพทย์จเด็จฯ กล่าวว่า สปสช.ขอขอบคุณ UHosNet ที่ให้ข้อเสนอแนะเพื่อการพัฒนาชุดสิทธิประโยชน์ต่างๆ เพื่อประชาชน ในส่วนของข้อเรียกร้องให้ สปสช.ทบทวนอัตราค่าตรวจที่เป็นธรรมภายใน 6 เดือนนั้น สปสช.ขอยืนยันว่าเป็นสิ่งที่คณะกรรมการหลักประกันสุขภาพแห่งชาติ ได้มีมติแล้วว่า จะมีการทบทวนอัตราการจ่ายชดเชยหลังจากดำเนินการไปแล้ว 6 เดือนแน่นอน ซึ่งบอร์ด สปสช. เมื่อวันที่ 7 มิถุนายน 2564 ได้มีมติเห็นชอบกำหนดการจ่ายสำหรับบริการตรวจ PET/CT ตามรายการบริการ (Fee schedule) ในอัตรา 30,000 บาท/ครั้ง ไป 6 เดือน (ระหว่าง 7 มิ.ย.- 7 ธ.ค.64) โดยใช้งบค่าบริการกรณีเฉพาะ ที่กันไว้จำนวน 880 ล้านบาท ตามประกาศหลักเกณฑ์การดำเนินงานและบริหารจัดการกองทุนฯฉบับที่ 2 (ข้อ 8) สำหรับจ่ายชดเชยกรณีดังกล่าว ทั้งนี้ ให้มีการกำกับติดตามประเมินผลกระทบมิติต่างๆ เพื่อเป็นข้อมูลประกอบการพิจารณาทบทวนอัตราจ่ายต่อไป
สำหรับหน่วยบริการที่ตั้งอยู่ในพื้นที่ภูมิภาค ซึ่งมีต้นทุนบริการที่สูงกว่าเขต กทม.และปริมณฑลนั้น บอร์ด สปสช.ได้กำหนดอัตราจ่ายเพิ่มเติมจาก 30,000 บาท/ครั้ง เพื่อเป็นค่าบริหารจัดการให้เกิดการเข้าถึงบริการได้ ทั้งนี้อัตราจ่ายโดยรวมต้องไม่เกินอัตรา 34,337 บาท/ครั้ง ดังนั้นการที่ UHosNet เสนอให้มีการทบทวนภายอัตราจ่ายนั้น สปสช.ยืนยันว่าจะมีการติดตามเพื่อประเมินความเหมาะสมของอัตราการจ่ายและทบทวนอัตราจ่ายอย่างแน่นอนหลังจากมีการดำเนินการไประยะแรก 6 เดือนแล้ว ซึ่งเป็นไปตามที่บอร์ด สปสช.มีมติก่อนหน้านี้อยู่แล้ว
ทั้งนี้ สิทธิประโยชน์บริการตรวจเพทซีที (PET/CT) ในระบบหลักประกันสุขภาพแห่งชาติ (บัตรทอง) ที่บอร์ด สปสช.มีมติอนุมัติไปเมื่อวันที่ 7 มิถุนายน 2564 นั้น ได้กำหนดอัตราการจ่ายสนับสนุนค่าบริการตรวจในอัตราครั้งละ 3 หมื่นบาท นำร่องเป็นเวลา 6 เดือน เพื่อเป็นทางเลือกสำหรับการประเมินระยะของโรคมะเร็งปอดชนิดเซลล์ไม่เล็ก (NSCLC) และการประเมินระยะโรคเริ่มต้นและประเมินการตอบสนองระหว่างให้ยาเคมีบำบัดและหลังสิ้นสุดการรักษา สำหรับผู้ป่วยโรคมะเร็งต่อน้ำเหลืองชนิดฮอดจ์กิน (HL)
สำหรับการตรวจเพทซีที เป็นการใช้เครื่องมือทางเวชศาสตร์นิวเคลียร์ที่ใช้เทคโนโลยีร่วมกันของเครื่อง PET และ เครื่องเอกซเรย์คอมพิวเตอร์ (CT) เพื่อตรวจดูความผิดปกติของเซลล์ระดับเมตาบอลิซึม ซึ่งเป็นการถ่ายภาพทางด้านรังสีที่ตรวจวัดอนุภาคโพสิตรอนที่ปล่อยจากผู้ป่วยหลังได้รับสารเภสัชรังสีเข้าไปในร่างกาย โดยสามารถให้รายละเอียดเพื่อนำไปวินิจฉัยโรคได้อย่างมีประสิทธิภาพ และยังช่วยให้สามารถประเมินระยะของโรคมะเร็งได้
วันอังคารที่ 9 พฤศจิกายน 2564
ปลัดฯ กอบชัย เป็นประธานการประชุมหารือการกำหนดผลิตภัณฑ์สินเชื่อใหม่ของกองทุนพัฒนาเอสเอ็มอี ตามแนวประชารัฐ ประจำปีงบประมาณ 2565
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือการกำหนดผลิตภัณฑ์สินเชื่อใหม่ของกองทุนพัฒนาเอสเอ็มอีตามแนวประชารัฐ ประจำปีงบประมาณ 2565
ปลัดฯ กอบชัย เป็นประธานการประชุมหารือการกำหนดผลิตภัณฑ์สินเชื่อใหม่ของกองทุนพัฒนาเอสเอ็มอีตามแนวประชารัฐ ประจำปีงบประมาณ 2565
วันที่ 8 พฤศจิกายน 2564 เวลา 13.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือการกำหนดผลิตภัณฑ์สินเชื่อใหม่ของกองทุนพัฒนาเอสเอ็มอีตามแนวประชารัฐ ประจำปีงบประมาณ 2565 เพื่อให้แนวทางการออกผลิตภัณฑ์สินเชื่อเป็นไปอย่างมีประสิทธิภาพ และบรรลุวัตถุประสงค์ของกองทุนพัฒนาเอสเอ็มอีตามแนวประชารัฐ โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม ผู้แทนสมาพันธ์เอสเอ็มอีไทย ผู้แทนธนาคารพัฒนาวิสาหกิจขนาดกลางและขนาดย่อมแห่งประเทศไทย และหน่วยงานที่เกี่ยวข้อง เข้าร่วม ผ่านระบบ Zoom Meeting ณ ห้องประชุม อก.1 สำนักงานปลัดกระทรวงอุตสาหกรรม
วันอังคารที่ 26 กรกฎาคม 2565
ดีอีเอส กำหนดทิศทางการดำเนินงานกองทุนดีอี ปี 2566 ใช้เทคโนโลยีดิจิทัลนำสู่กองทุนชั้นนำ มุ่งพัฒนาเศรษฐกิจ สังคมไทย
ดีอีเอส กำหนดทิศทางการดำเนินงานกองทุนดีอี ปี 2566 ใช้เทคโนโลยีดิจิทัลนำสู่กองทุนชั้นนำ มุ่งพัฒนาเศรษฐกิจ สังคมไทย
เมื่อวันที่25กรกฎาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมพร้อมด้วยนางสาวอัจฉรินทร์ พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมนายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติและกรรมการผู้ทรงคุณวุฒิเข้าร่วมประชุมการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคมครั้งที่3/2565 (กองทุนดีอี) โดยมีพลเอกประวิตรวงษ์สุวรรณรองนายกรัฐมนตรีเป็นประธานฯ   การประชุมในครั้งนี้คณะกรรมการบริหารกองทุนดีอีได้รับทราบผลการดำเนินงานของกองทุนฯซึ่งสามารถดำเนินการได้ตามแผนที่วางไว้มีโครงการที่ได้รับทุนไปตั้งแต่ปีงบประมาณพ.ศ. 2562 ถึงปัจจุบันสามารถเบิกจ่ายเงินไปแล้วเกือบ100เปอร์เซ็นต์อีกทั้งร่วมกันพิจารณาและให้ความเห็นชอบแผนปฏิบัติการระยะยาว(พ.ศ. 2566 – 2570)และร่วมกันกำหนด(ร่าง)กรอบนโยบายการให้ทุนประจำปีงบประมาณพ.ศ. 2566ใน7ด้านได้แก่Digital Manpower : “การศึกษากับคนรุ่นใหม่ในยุคดิจิทัล”, Digital Government & Infrastructure : “รัฐบาลดิจิทัล”, Digital Agriculture : “เกษตรเชิงรุกด้วยนวัตกรรมดิจิทัล” Digital Technology : “เทคโนโลยีดิจิทัลในโลกอนาคต” , Digital Health : “เทคโนโลยีสุขภาพ”,Digital Security : “ความปลอดภัยในโลกดิจิทัล”,Digital Environment : “ดิจิทัลรักษ์สิ่งแวดล้อม”นอกจากนี้กองทุนดีอีอยู่ระหว่างกระบวนการพิจารณาโครงการที่เสนอขอรับทุนประจำปีงบประมาณพ.ศ. 2565ภายใต้กรอบวงเงิน2,500ล้านบาทซึ่งหลังจากปิดรับข้อเสนอมีผู้ยื่นเข้ามากว่า600โครงการล้วนแล้วแต่เป็นโครงการที่น่าสนใจและเป็นประโยชน์
*************
วันพุธที่ 20 ตุลาคม 2564
วธ. มอบทุนศาสนทายาท 800 ทุน ทั่วประเทศ สนับสนุนการศึกษาแก่พระภิกษุสามเณร
วธ. มอบทุนศาสนทายาท 800 ทุน ทั่วประเทศ สนับสนุนการศึกษาแก่พระภิกษุสามเณร
วธ. มอบทุนศาสนทายาท 800 ทุน ทั่วประเทศ สนับสนุนการศึกษาแก่พระภิกษุสามเณร
วันที่ 20 ตุลาคม 2564 เวลา 13.30 น. นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานในพิธีถวายทุนการศึกษาโครงการสนับสนุนศาสนทายาทสืบสานและเผยแผ่พระพุทธศาสนา ภายใต้กองทุนส่งเสริมการเผยแผ่พระพุทธศาสนาเฉลิมพระเกียรติ 80 พรรษา ประจำปีงบประมาณ พ.ศ. 2564
ณ วัดโมลีโลกยาราม เขตบางกอกใหญ่ กรุงเทพมหานคร
นายอิทธิพล กล่าวว่า พระภิกษุ สามเณร ถือเป็นบุคลากรที่มีส่วนสำคัญต่อการสืบทอด เผยแผ่
พระธรรมคำสอนของพระพุทธเจ้า รวมทั้งเป็นกลไกสำคัญที่ช่วยส่งเสริมสนับสนุนให้ประชาชนได้ศึกษาเรียนรู้หลักธรรมทางศาสนาและนำไปปฏิบัติตามกรอบศีลธรรมอันดีงาม กระทรวงวัฒนธรรม โดยกรมการศาสนา ในฐานะผู้กำกับดูแลกองทุนส่งเสริมการเผยแผ่พระพุทธศาสนาเฉลิมพระเกียรติ 80 พรรษา ได้สนับสนุนการเผยแผ่พระพุทธศาสนาโดยส่งเสริมการศึกษาแก่พระภิกษุ สามเณร ให้มีโอกาสศึกษาพุทธธรรมในระดับที่สูงขึ้น ภายใต้โครงการสนับสนุนศาสนทายาทสืบสานและเผยแผ่พระพุทธศาสนา เพื่อส่งเสริมการเผยแผ่พระพุทธศาสนาและสร้างศาสนทายาทในการทำหน้าที่เผยแผ่พระพุทธศาสนาที่มีคุณภาพมาอย่างต่อเนื่อง ตั้งแต่ปี พ.ศ. 2556 จนถึงปัจจุบัน
นายอิทธิพล กล่าวต่อว่า ด้วยพระบาทสมเด็จพระวชิรเกล้าเจ้าอยู่หัว รัชกาลที่ 10 ทรงมีพระราชศรัทธาในบวรพระพุทธศาสนา และทรงสนพระทัยศึกษาธรรมะโดยเฉพาะอย่างยิ่งในพระไตรปิฎก ได้มีพระราชปุจฉาเผดียงถามสมเด็จพระสังฆราชและพระเถรานุเถระ ว่า “จะส่งเสริมการเรียนการสอนพระบาลีอย่างไรให้เข้าถึงพระไตรปิฎก” เพื่อเป็นการจรรโลงบวรพระพุทธศาสนาให้ดำรงอยู่อย่างมั่งคง รวมทั้งรับสนองพระราชปุจฉาของพระบาทสมเด็จพระวชิรเกล้าเจ้าอยู่หัว ในปีงบประมาณ พ.ศ. 2564 กรมการศาสนา จึงได้ร่วมกับสำนักแม่กองบาลีสนามหลวง และวัดโมลีโลกยาราม จัดถวาย “ทุนการศึกษาสำหรับพระภิกษุสามเณร” แก่พระภิกษุหรือสามเณรที่สอบบาลีสนามหลวงได้ ในปีการศึกษา 2564 ตั้งแต่เปรียญธรรม 3 ประโยค – เปรียญธรรม 8 ประโยค ในสำนักเรียนพระปริยัติธรรมแผนกบาลี โดยในส่วนกลาง จัดพิธีถวายทุนการศึกษา ณ วัดโมลีโลกยาราม จำนวน 300 ทุนๆ ละ 5,000 บาท ส่วนภูมิภาค 68 จังหวัด ดำเนินการตามบริบทของแต่ละพื้นที่ จำนวน 500 ทุนๆ ละ 5,000 บาทเพื่อสนับสนุนการศึกษาแก่พระภิกษุ สามเณร ให้เป็นผู้มีความรอบรู้และแตกฉานในพระธรรมวินัย ทั้งภาคทฤษฎีและภาคปฏิบัติ จนสามารถเข้าถึง แก่นแท้ของพระพุทธศาสนาได้ด้วยตนเอง สามารถนำไปปฏิบัติอย่างถูกต้อง และนำหลักธรรมคำสอนทางศาสนาไปอบรมสั่งสอนแก่พุทธศาสนิกชนได้อย่างไม่ผิดเพี้ยน จะช่วยให้พุทธศาสนิกชนเกิดความเลื่อมใสศรัทธาในศาสนทายาท และนำหลักธรรม คำสอนทางศาสนา ไปเป็นหลักในการดำเนินชีวิต ซึ่งถือเป็นปัจจัยที่สำคัญประการหนึ่งในการเสริมสร้างความเข้มแข็งแก่สถาบันศาสนาให้ดำรงอยู่คู่สังคมไทยอย่างยั่งยืน
…………………………………
วันพฤหัสบดีที่ 22 กรกฎาคม 2564
จุรินทร์ หนุน องค์การเภสัช เร่งนำเข้า Test Kit ขายราคาถูก ส่วน สปสช.แจกฟรีให้ประชาชน
นายจุรินทร์ ลักษณวิศิษฏ์  รองนายกรัฐมนตรี และรัฐมนตรีว่าการกระทรวงพาณิชย์
ให้สัมภาษณ์ภายหลังการประชุมคณะกรรมการร่วมภาครัฐและเอกชน ด้านการพาณิชย์ (กรอ.พาณิชย์) ครั้งที่ 2/2564 ผ่านระบบ VDO conference ณ ห้องประชุมกิติยากรวรลักษณ์ชั้น 4 สํานักงานปลัดกระทรวงพาณิชย์
นายจุรินทร์ กล่าวว่า
ขณะนี้กำลังรอต้นเรื่องจากกระทรวงสาธารณสุข ถ้ากระทรวงสาธารณสุขมีความจำเป็นต้องควบคุมราคากระทรวงพาณิชย์จะดำเนินการให้ทันที โดยข้อเท็จจริงขณะนี้สำหรับ Antigen Test Kit เพิ่งมีประกาศของกระทรวงสาธารณสุข อนุญาตให้นำไปใช้กับตนเองได้หรือที่เรียกว่า home use ขณะนี้ยังไม่ได้มีการดำเนินการในทางปฏิบัติจริงเพราะ อย.ยังรอรับขึ้นทะเบียนจากผู้ที่ประสงค์จะนำเข้า และจะต้องอนุญาตก่อนจึงสามารถไปจำหน่ายในร้านขายยาที่มีเภสัชกรได้ เท่าที่ตนติดตามล่าสุดยังไม่ได้มีการดำเนินการถึงขั้นที่ อย.อนุญาตแล้วไปจำหน่าย
อย่างไรก็ตาม Test Kit มีหลายคุณภาพ หลายมาตรฐานและต้นทุนนำเข้าคาดว่าจะมีความแตกต่างกัน เพราะฉะนั้นกระทรวงสาธารณสุขจึงควรเป็นต้นเรื่องในการวินิจฉัยเบื้องต้นได้ว่าคุณภาพ มาตรฐานไหนเป็นอย่างไร ราคาเบื้องต้นควรเป็นอย่างไรกระทรวงพาณิชย์พร้อมทำงานร่วมกันในการให้ความร่วมมือหากจำเป็นต้องควบคุมราคาก็ยินดีดำเนินการให้
ข้อเสนอนโยบายความเห็นของตน ตนคิดว่าระหว่างนี้เราควรเร่งรัดให้มีการนำเข้าให้มากที่สุด เพราะเป็นความจำเป็นในการให้ประชาชนสามารถตรวจโควิดได้ด้วยตนเองเพื่อแก้ปัญหาในเรื่องโควิด หน่วยงานของรัฐอย่างน้อย 2 หน่วยที่ควรเร่งรัดนำเข้า 1.องค์การเภสัช หากต้องจำหน่ายควรนำเข้ามาในจำหน่ายในราคาที่ถูกที่สุดเพื่อกำหนดเป็นราคาชี้นำตลาด 2.สปสช.ซึ่งมีงบประมาณอยู่แล้ว หากจะเร่งนำเข้ามาเพื่อแจกจ่ายให้ประชาชนฟรีจะเป็นประโยชน์ในการช่วยให้ประชาชนทั่วทั้งประเทศหรือผู้ที่มีความจำเป็นสามารถเข้าถึงและนำไปใช้ตรวจได้ด้วยตนเองเท่ากับเป็นการช่วยคัดกรอง “แยกปลาออกจากน้ำ” ไม่ให้คนที่มีความเสี่ยงหรือตรวจเบื้องต้นแล้วพบว่าอาจจะติดเชื้อด้วย Test Kit ไปปนกับคนที่ไม่ป่วยจะช่วยแก้ปัญหาได้มาก
ขอเสนอให้ 2 หน่วยงานนี้เร่งนำเข้ามาส่วนการอนุญาตภาคเอกชนเป็นเรื่องที่ อย.ต้องดำเนินการตามความเหมาะสมหรือตามทฤษฎีของ อย.ว่าคุณภาพมาตรฐานได้หรือไม่ จะอนุญาตหรือไม่อนุญาตอย่างไร การคุมราคาจะเป็นเรื่องที่ตามมาซึ่งไม่ยาก โดยจะต้องไม่เป็นการสกัดการนำเข้าเพราะเราอยากเห็นการนำเข้า โดย Test kit เกือบทั้งหมดต้องนำเข้า ที่มีข่าวว่าผลิตในประเทศไทยเท่าที่ดูตัวเลขอย่างน้อยมากมีเพียงแห่งเดียวเท่าที่ตนติดตามจากข่าว
วันพฤหัสบดีที่ 9 กันยายน 2564
โฆษกรัฐบาล เผย นายกฯ กำชับเตรียมพร้อมขับเคลื่อนเศรษฐกิจและสังคมในแบบวิถีใหม่ เตรียมเปิดอีก 5 จังหวัด 1 ตุลาคมนี้ ย้ำดูแลนักท่องเที่ยวช่วงไฮซีซั่นตามมาตรการสาธารณสุข และความปลอดภัย
โฆษกรัฐบาล เผย นายกฯ กำชับเตรียมพร้อมขับเคลื่อนเศรษฐกิจและสังคมในแบบวิถีใหม่ เตรียมเปิดอีก 5 จังหวัด 1 ตุลาคมนี้ ย้ำดูแลนักท่องเที่ยวช่วงไฮซีซั่นตามมาตรการสาธารณสุข และความปลอดภัยของนักท่องเที่ยวทุกคน
นายธนกร วังบุญคงชนะ โฆษกประจำสำนักนายกรัฐมนตรี กล่าวถึงแนวทางการขับเคลื่อนแผนเปิดประเทศรับนักท่องเที่ยวต่างชาติ ตามนโยบายของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ว่ารัฐบาลเดินหน้าตามแผนเปิดพื้นที่รับนักท่องเที่ยวต่างชาติที่วางไว้เป็นระยะ หลังจากนำร่องระยะที่ 1 ในรูปแบบแซนด์บ็อกซ์ ได้แก่ ภูเก็ต พังงา กระบี่ และสุราษฎร์ธานี ไปแล้ว ซึ่งเปิดภูเก็ตแซนด์บ็อกซ์ ได้ 2 เดือนแล้วถือว่าประสบความสำเร็จในระดับที่ดี เป็นที่น่าพอใจ รายจ่ายต่อทริปของนักท่องเที่ยวอยู่ที่ 6-7 หมื่นบาท รายได้สะสม 1,634 ล้านบาท ทำให้ประชาชนในพื้นที่สามารถกลับมาฟื้นตัวสร้างรายได้เป็นจำนวนมาก ซึ่งในเดือนตุลาคมนี้ เป็นเดือนที่วางแผนในการปรับมาตรการ ภายใต้การป้องกันตนเองแบบ Universal Prevention พร้อมกับเข้าสู่แผนการเปิดพื้นที่ระยะที่ 2 อีก 5 จังหวัด ได้แก่ กรุงเทพฯ ชลบุรี เพชรบุรี ประจวบคีรีขันธ์ และเชียงใหม่ ซึ่งแต่ละจังหวัดได้เตรียมความพร้อมเร่งฉีดวัคซีนให้คนพื้นที่ และจัดเคมเปญต่าง ๆ รองรับนักท่องเที่ยว อาทิ กรุงเทพฯ แซนด์บ็อกซ์ /หัวหิน รีชาร์จ /ชาร์มมิง เชียงใหม่ เป็นต้น และในช่วงกลางเดือนตุลาคม เข้าสู่แผนระยะที่ 3 จะเปิดต่ออีก 21 จังหวัดครอบคลุมทั้งประเทศ (ภาคเหนือ ลำพูน แพร่ น่าน แม่ฮ่องสอน เชียงราย สุโขทัย ภาคอีสาน อุดรธานี หนองคาย บึงกาฬ อุบลราชธานี ภาคตะวันตก กาญจนบุรี ราชบุรี ภาคตะวันออก ระยอง จันทบุรี ตราด ภาคกลาง อยุธยา ภาคใต้ นครศรีธรรมราช ระนอง ตรัง สตูล สงขลา)
โฆษกรัฐบาล กล่าวอีกว่า รัฐบาลยังวางแผนการกระตุ้นให้คนไทยเดินทางเที่ยวในประเทศผ่านโครงการเราเที่ยวด้วยกัน ระยะที่ 3 (รัฐสนับสนุนค่าโรงแรม 40% ให้คูปองอาหาร 600 บาทต่อคืน และสนับสนุนค่าตั๋วเครื่องบิน 40% จำนวน 2 ล้านสิทธิ หรือห้องพัก) รวมทั้งโครงการทัวร์เที่ยวไทย (รัฐสนับสนุนวงเงิน 5,000 บาท ให้ประชาชนเดินทางเที่ยวผ่านบริษัททัวร์ จำนวน 1 ล้านสิทธิ) โดยคาดว่าจะสามารถเปิดลงทะเบียนภายในกันยายนนี้ เพื่อให้สามารถท่องเที่ยวได้ในช่วงเดือนตุลาคมซึ่งเข้าสู่ช่วงไฮซีซั่นของฤดูกาลท่องเที่ยวไทย ทั้งนี้ ท่านนายกฯ ได้กำชับเรื่องมาตรการตรวจโควิด-19 และด้านความปลอดภัยของนักท่องเที่ยวทุกคนส่วนปีหน้าเป็นแผนระยะที่ 4 จะเริ่มเดือนมกราคม 2565 ในการเปิดพื้นที่จังหวัดที่ติดชายแดนเพื่อนบ้าน อีก 13 จังหวัด จับคู่ท่องเที่ยวระหว่างกัน (Travel Bubble) ซึ่งทั้ง 4 ระยะ จะเปิดรับนักท่องเที่ยว รวม 43 จังหวัด
"ท่านนายกฯ ได้เน้นย้ำให้ทุกหน่วยงานทำงานร่วมกัน เพื่อขับเคลื่อนเศรษฐกิจและสังคมในแบบวิถีใหม่ ที่มีการผ่อนคลายมาตรการ ร่วมเดินหน้าเศรษฐกิจ ภายใต้กรอบสาธารณสุข เพี่อให้เกิดประโยชน์ทั้งในวันนี้และอนาคต ลดช่องว่าง ลดความเหลื่อมล้ำ ช่วยกันเดินหน้าสู่การเปิดประเทศวิถีใหม่ต่อไป"นายธนกร กล่าว
.........................................
วันศุกร์ที่ 22 เมษายน 2565
เตรียมพร้อมรับมือเปิดเทอม เน้นเรียน On-Site ยึดมาตรการ 6-6-7 ลดความเสี่ยงโควิดในสถานศึกษา
.....
กระทรวงศึกษาธิการ (ศธ.) เตรียมความพร้อมเปิดภาคเรียนที่ 1/2565 ในเดือน พ.ค. นี้ โดยกำหนดนโยบายให้จัดการเรียนการสอนในรูปแบบ on-site หรือ จัดการเรียนการสอนที่สถานศึกษาให้มากที่สุด และไม่นำเรื่องการฉีดวัคซีนมาเป็นเงื่อนไขในการมาเรียนของนักเรียน ขณะเดียวกัน จะรณรงค์ให้นักเรียนตั้งแต่ชั้นอนุบาล – ชั้น ปวส. เข้ารับการฉีดวัคซีนป้องกันโควิดให้มากที่สุด
.
ส่วนการดูแลนักเรียน เบื้องต้นอาจแบ่งเด็กออกเป็น 2 กลุ่ม คือ กลุ่มที่มาโรงเรียนได้ ต้องเว้นระยะห่างในการทำกิจกรรมต่าง ๆ และกลุ่มที่ไม่สามารถมาเรียนที่โรงเรียนได้ ให้โรงเรียนจัดการเรียนการสอนในรูปแบบที่เหมาะสมกับผู้เรียน เช่น การเรียนการสอนแบบ ON-LINE ผ่านอินเทอร์เน็ต และ ON-HAND สำหรับนักเรียนที่ไม่มีความพร้อมด้านอุปกรณ์ ให้นำหนังสือ แบบฝึกหัด ใบงาน ไปเรียนรู้ที่บ้าน เป็นต้น
.
สำหรับมาตรการความปลอดภัย 6-6-7 เพื่อลดความเสี่ยงโควิดในสถานศึกษา ที่สถานศึกษาต้องปฏิบัติอย่างเคร่งครัด ประกอบด้วย 6 มาตรการหลัก (DMHT-RC) เว้นระยะห่าง สวมหน้ากาก ล้างมือ คัดกรองวัดไข้ ลดการแออัด และทำความสะอาด
.
6 มาตรการเสริม ดูแลตนเอง ใช้ช้อนกลางส่วนตัว กินอาหารปรุงสุกใหม่ ลงทะเบียนเข้าออกโรงเรียน สำรวจตรวจสอบ และกักกันตัวเอง
.
ส่วนแนวทาง 7 มาตรการเข้มสำหรับสถานศึกษา 1.ประเมิน TSC+ และรายงานผลผ่าน MOE COVID อย่างต่อเนื่อง 2.Small Bubble ทำกิจกรรมแบบกลุ่มย่อย 3.อาหารตามหลักสุขาภิบาลอาหารและหลักโภชนาการ 4.อนามัยสิ่งแวดล้อม ทั้งอากาศ ความสะอาด น้ำ ขยะ 5.School Isolation มีแผนเผชิญเหตุและซักซ้อม 6.Seal Route ดูแลการเดินทางจากบ้านไปโรงเรียน 7.School Pass สำหรับทุกคนในสถานศึกษาเพื่อไว้ตรวจสอบข้อมูลทางสาธารณสุข
#ไทยคู่ฟ้า #ร่วมต้านโควิด19
-------------------
วันอังคารที่ 21 มิถุนายน 2565
“อนุชา” ยืนยันเพิ่มสลากเข้าระบบแน่นอน เริ่ม 17 ก.ค นี้ ตั้งเป้าภายในปีนี้ต้องมีสลากในระบบ ไม่ต่ำกว่า 10 ล้านใบ หวังขับเคลื่อนสู่ระบบเศรษฐกิจดิจิทัล รองรับสังคมไร้เงินสด
“อนุชา” ยืนยันเพิ่มสลากเข้าระบบแน่นอน เริ่ม 17 ก.ค นี้ ตั้งเป้าภายในปีนี้ต้องมีสลากในระบบ ไม่ต่ำกว่า 10 ล้านใบ หวังขับเคลื่อนสู่ระบบเศรษฐกิจดิจิทัล รองรับสังคมไร้เงินสด ตามนโยบายนายกรัฐมนตรี
วันนี้ (21 มิ.ย.65) นายอนุชา นาคาศัย รัฐมนตรีประจำสำนักนายกรัฐมนตรี ประธานคณะกรรมการแก้ไขปัญหาการจำหน่ายสลากเกินราคา ยืนยันว่า การจำหน่ายสลาก 2 งวดที่ผ่านมา ประสบความสำเร็จอย่างมากในการแก้ไขปัญหา สลากเกินราคา ทำให้เห็นว่า สลากราคา 80 บาทมีอยู่จริง ประชาชนให้ความสนใจสนับสนุนระบบของการขายสลากดิจิทัล ผ่านแอป "เป๋าตัง" เพราะเชื่อมั่นในระบบและความปลอดภัยเทคโนโลยีสนเทศ เนื่องจากเป็นการดำเนินการโดยหน่วยงานรัฐ ประกอบกับซื้อสลากเลขที่ตนเองต้องการได้ในราคา 80 บาท และมีระบบการแจ้งเตือนเมื่อถูกรางวัล ในส่วนของการขึ้นเงินรางวัลงวดที่ผ่านมาก็สะดวก ง่าย ไม่ยุ่งยาก ถือเป็นการตอกย้ำถึงความพร้อมในการดำเนินการ ตอบโจทก์ ความต้องการของประชาชน
นายอนุชาฯ ย้ำ การจำหน่ายสลากดิจิทัล ผ่านแอป “เป๋าตัง” นอกจากจะบรรเทาความรุนแรงของปัญหาสลากเกินราคาที่เรื้อรังมานาน ยังตอบสนองนโยบายของรัฐบาล ที่ให้ความสำคัญต่อการเข้าสู่ระบบเศรษฐกิจดิจิทัล ด้วยการปรับปรุงระบบบริการต่าง ๆ บนแพลตฟอร์มดิจิทัล เพื่อยกระดับคุณภาพชีวิตของประชาชนให้ดียิ่งขึ้นควบคู่กับความพร้อมของสังคมไร้เงินสด ที่จะนำไปสู่การยกระดับการแข่งขันในด้านสังคมเศรษฐกิจดิจิทัลของประเทศ โครงการสลากดิจิทัล ที่จำหน่ายสลากผ่านแอป “เป๋าตัง” ซึ่งถือว่าเป็น "ซุปเปอร์แอป" ของรัฐบาล ถือว่าเป็นก้าว ที่สำคัญของการเข้าสู่สังคมไร้เงินสด นอกเหนือจากอีกหลายโครงการที่รัฐบาลได้พัฒนาแพลตฟอร์มต่าง ๆ จนประสบผลสำเร็จ
สำหรับมาตรการต่างๆ ในการแก้ไขปัญหาสลากเกินราคา นอกเหนือจากโครงการจำหน่ายสลากผ่านแพลตฟอร์มหรือสลากดิจิทัลแล้ว ยังมีความคืบหน้าในส่วนของโครงการจุดจำหน่าย "สลาก80" ซึ่งในงวด 16 กรกฎาคมนี้ จะมีทั้งหมด 677จุด ทั่วประเทศ และโครงการรับสมัครผู้ซื้อ-จองล่วงหน้าสลากฯ ที่มีผู้สมัครเข้ามาจำนวนมากนั้น ขณะนี้ได้ ได้คัดกรองและตรวจคุณสมบัติใกล้แล้วเสร็จ คาดว่าจะดำเนินการคัดเลือกได้ภายในเดือนกรกฎาคมนี้ ในส่วนของเพิ่มปริมาณสลากฯ นายอนุชาฯ ระบุว่า จะมีการเพิ่มจำนวนสลากเข้าในระบบแน่นอน โดยจะเริ่มเพิ่มจำนวนสลาก ตั้งแต่วันที่ 17 กรกฎาคม 2565 เป็นต้นไป ส่วนจะเพิ่มจำนวนเท่าใดนั้น คณะกรรมการสลากกินแบ่งรัฐบาลจะมีการพิจารณาในการประชุมพรุ่งนี้ (23 มิถุนายน 2565) ตั้งเป้าภายในปีนี้ จำนวนสลากดิจิทัลในแอป "เป๋าตัง" ไม่น้อยกว่า 10 ล้านใบ
--------------------------------------------
วันอังคารที่ 1 กุมภาพันธ์ 2565
โฆษกรัฐบาล ชวนผู้มีสิทธิ 28 ล้านคน “กดยืนยัน” ร่วมโครงการคนละครึ่ง ระยะที่ 4  วันนี้วันแรก (1 ก.พ. 65) ทั่วประเทศ พร้อมใช้จ่ายได้ทันที
โฆษกรัฐบาล ชวนผู้มีสิทธิ 28 ล้านคน “กดยืนยัน” ร่วมโครงการคนละครึ่ง ระยะที่ 4  วันนี้วันแรก (1 ก.พ. 65) ทั่วประเทศ พร้อมใช้จ่ายได้ทันที
วันที่ 1 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวว่า ตามที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เดินหน้าอนุมัติโครงการคนละครึ่ง ระยะที่ 4 ให้เร็วขึ้น เริ่มวันนี้ (1 ก.พ.65) เป็นวันแรก โดยเชิญชวนประชาชนผู้ได้รับสิทธิโครงการคนละครึ่ง ระยะที่ 3 (ที่สิ้นสุดไปเมื่อสิ้นเดือนธันวาคม 2564) จำนวน 27.98 ล้านคน สามารถกดยืนยันสิทธิเข้าร่วมโครงการฯ ระยะที่ 4 วันนี้วันแรกผ่านแอปพลิเคชัน “เป๋าตัง” และสามารถเริ่มใช้จ่ายได้ทันทีหลังการกดยืนยันสิทธิเรียบร้อยแล้ว ซึ่งจะได้รับสนับสนุนวงเงินค่าสินค้าหรือบริการที่กำหนดในอัตราร้อยละ 50 ทั้งนี้ ไม่เกิน 150 บาทต่อคนต่อวัน และไม่เกิน 1,200 บาทต่อคน ตลอดระยะเวลาโครงการฯ ระยะที่ 4 ช่วงระหว่างวันที่ 1 กุมภาพันธ์ – 30 เมษายน 2565 โดยมีขั้นตอนการยืนยันสิทธิ ดังนี้ 1) กดแถบแบนเนอร์ (Banner) โครงการคนละครึ่ง ที่ปรากฏในหน้า g-Wallet ของแอปพลิเคชัน “เป๋าตัง” ตั้งแต่ เวลา 06.00 – 22.00 น. ของทุกวัน 2) ระบบจะแสดงหน้าต่างเงื่อนไขการเข้าร่วมโครงการฯ ระยะที่ 4 โดยกดยอมรับตามเงื่อนไขที่แถบ “ยอมรับเงื่อนไขและการใช้สิทธิ” ทั้งนี้ ประชาชนผู้ได้รับสิทธิโครงการคนละครึ่งระยะที่ 3 จะต้องเริ่มใช้สิทธิโครงการฯ ระยะที่ 4 ภายในวันที่ 28 กุมภาพันธ์ 2565 เวลา 22.59 น. หากพ้นกำหนดระยะเวลาดังกล่าวจะถูกตัดสิทธิ โดยสิทธิที่เหลืออาจจะนำมาพิจารณาเปิดให้ลงทะเบียนอีกครั้ง
โฆษกประจำสำนักนายกรัฐมนตรี กล่าวเพิ่มเติมว่า วันนี้เป็นวันแรกของการกดรับยืนยันและการใช้จ่ายสิทธิโครงการฯ ทางธนาคารกรุงไทย จำกัด (มหาชน) ได้เตรียมความพร้อมสำหรับระบบการโอนเงินต่างธนาคารเพื่อโอนเข้า g-Wallet แล้ว ทั้งนี้ในส่วนของประชาชนทั่วไปที่ไม่ได้เข้าร่วมโครงการคนละครึ่งระยะที่ 3 จะสามารถลงทะเบียนผ่านแอปพลิเคชัน “เป๋าตัง” หรือ ผ่านเว็บไซต์ www.คนละครึ่ง.com ได้ตั้งแต่วันที่ 10 กุมภาพันธ์ 2565 จนกว่าจะครบจำนวนประมาณ 1 ล้านสิทธิโดยสามารถเริ่มใช้จ่ายวันแรกในวันที่ 17 กุมภาพันธ์ 2565 นอกจากนี้ ผู้มีบัตรสวัสดิการแห่งรัฐตามโครงการเพิ่มกำลังซื้อให้แก่ผู้มีบัตรสวัสดิการแห่งรัฐระยะที่ 4 และผู้ได้รับสิทธิโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษระยะที่ 2 จะได้รับเงินช่วยเหลือวงเงิน 200 บาทต่อคนสำหรับเดือนกุมภาพันธ์ 2565 ในวันนี้ (1 ก.พ. 65) เช่นเดียวกัน โดยสามารถนำไปซื้อของกับร้านที่เข้าร่วมโครงการคนละครึ่งได้
“โครงการคนละครึ่ง ถือเป็นมาตรการที่ครองใจประชาชน ลดภาระค่าใช้จ่ายในชีวิตประจำวันให้กับพี่น้องประชาชนได้อย่างเป็นรูปธรรม ผู้บริโภค ร้านค้า แผงลอย ได้รับประโยชน์ทุกฝ่าย ประชาชนสามารถวางแผนการใช้จ่ายในแต่ละวันกระตุ้นเศรษฐกิจภายในประเทศ รักษากำลังซื้อ ถือเป็นโครงการที่ทำให้เกิดการเติบโตทางเศรษฐกิจฐานรากต่อไป” นายธนกร กล่าว